# data[].attributes.attachment_link.readable_text
ฮิปฮอปคืออะไร? BY : TEERAPAT LOHANAN ทำไมคนรุ่นใหม่ถึงชอบฟัง?
วัฒนธรรมในการฟังเพลงของคนไทยนั้นล้วนถูกเปลี่ยนไปตามยุคสมัย ตามสมัยนิยม ขึ้นอยู่กับในช่วงเวลา ณ ขณะนั้น ผู้ฟังกำลังต้องการอะไร ที่สอดคล้องกับทั้งวิถีชีวิต บริบทสังคมที่เป็นอยู่ ในสมัยหนึ่งเราเคยฟังแนวดนตรีอย่างหนึ่ง แต่เมื่อศักราชใหม่เข้ามาเยือน เพลงที่เคยชอบก็ตกยุคไปซะแล้ว และเพลงใหม่ ๆ ก็กลับถือกำเนิดขึ้นมาแทน

แท้จริงแล้วไม่ใช่เรื่องแปลกอะไรเลย หากเราลองขุดย้อนไปในประวัติศาสตร์ดนตรีกันดู เราก็จะพบว่าดนตรีเองก็มีวิวัฒนาการในตัวของมันเองไม่ได้ต่างไปจากมนุษย์เลย จากเพลงบลูส์ แตกออกมาเป็นเพลงแจ๊ส จากเพลงคันทรี่แตกออกมาเป็นเพลงโฟล์ค และสาขาต่าง ๆ เหล่านั้นก็ล้วนแตกออกมาจากกันอีกเป็นเสมือนรากของต้นไม้ใหญ่

เพลงฮิปฮอปเองก็เป็นหนึ่งในสาขาเหล่านั้น ที่ถูกแตกออกมาอีกที ที่มีพื้นฐานมาจากวัฒนธรรมของเพลง R&B ที่เล่าเรื่องราวชีวิตในด้านที่มืดหม่น หรือพูดถึงสังคมในด้านที่ไม่มีใครกล้าหยิบยกขึ้นมาเป็นประเด็น

จนฮิปฮอปกลายเป็นวัฒนธรรม ทั้งการแต่งตัว การใช้คำพูดคำจา หรือแม้แต่ภาษาของมันเอง

สำหรับในประเทศไทย กระแสฮิปฮอปเพิ่งเข้ามาเป็นกระแสเมนสตรีมได้ไม่นาน(กระแสหลัก) จากที่เคยเป็นซัพคัลเจอร์ หาฟังได้ยาก เป็นเพลงใต้ดินมาอย่างยาวนาน

ซึ่งการขึ้นมาอยู่บนดินครั้งนี้ของกระแสฮิปฮอปก็ไม่ได้เป็นเพราะว่า รายการแข่งขันต่าง ๆ ที่จัดขึ้นตามทีวีหรือบนอินเตอร์เน็ตแค่อย่างเดียว แต่ก็เป็นเพราะบริบทสังคมในยุคสมัยนี้ด้วย ที่ทำหน้าที่ผลักดันมันขึ้นมาด้วยตัวของมันเอง ให้ฮิปฮอปได้ขึ้นมาทำหน้าที่บางอย่างตามวิถีทางของฮิปฮอป ท่ามกลางสังคมไทยอันร้อนระอุ

ทำให้ฮิปฮอปกลายเป็นแนวเพลงที่ครองใจวัยรุ่นในปัจจุบัน ที่ใช้ชีวิตอยู่ในสังคมปัจจุบันที่ทั้งสับสนและก็เจ็บปวด ทุกคนต่างพยายามที่จะค้นหาตัวเองให้ได้บนโลกกลม ๆ ใบนี้ที่แสนจะรวดเร็วและกว้างใหญ่กว่าเมื่อก่อนมาก เหล่าวัยรุ่นจึงยินดีที่ได้ฟังสิ่งที่ตนเองคิดหรือรู้สึก ที่มันได้ถูกสะท้อนผ่านออกมาในบทเพลงของฮิปฮอป รวมไปถึงพวกเขาที่อยากจะตะโกนก้องออกมาด้วยอุดมการณ์ของตนผ่านเครื่องมือเชิงศิลปะในรูปแบบของดนตรีฮิปฮอป เพื่อประกาศก้องออกมาถึงจุดยืน แนวคิด สิ่งที่เป็นให้กับทุกคนได้ฟัง

และเมื่อฮิปฮอปมาเป็นกระแสหลักในประเทศขนาดนี้ ก็ไม่ใช่เรื่องแปลกเลยถ้าเราจะเห็นว่าตามงานเฟสติวัลต่าง ๆ หรือคอนเสิร์ต มินิคอนเสิร์ต หรือแม้แต่ร้านเหล้าที่มักจะมีศิลปินฮิปฮอปไปร่วมสร้างสีสันในงาน

ซึ่งในงาน What The Fest! Music Festival 2 ที่กำลังจะจัดขึ้นในครั้งนี้ ก็รวบรวมเหล่าสุดยอดศิลปินฮิปฮอปมาให้เหล่าแฟน ๆ ผู้ฟังทั้งหลายได้มารับชมกันอย่างต่อเนื่องไม่มีหยุด ทั้ง Twopee Southside / Og-anic x LazyLoxy x Highhot / Thaitanium / UrboyTJ และอีกมากมาย ถ้าวัยรุ่นผู้มีหัวใจฮิปฮอปคนไหนสนใจก็เตรียมตัวรอซื้อบัตรกันได้เลย หรือหาข้อมูลเพิ่มเติมได้ที่ https://www.facebook.com/WhatTheFestThai/
https://www.projecthiphop.org/ฮิปฮอปไทย-สไตล์ดนตรีมาแ/
อ้างอิง : https://www.prachachat.net/d-life/news-153603

# data[].attributes.attachment_link.title
ฮิปฮอปคืออะไร? ทำไมคนรุ่นใหม่ถึงชอบฟัง? | Another View | LINE TODAY

# data[].attributes.attachment_link.description
ฮิปฮอปคืออะไร? BY : TEERAPAT LOHANAN ทำไมคนรุ่นใหม่ถึงชอบฟัง? วัฒนธรรมในการฟังเพลงของคนไทยนั้นล้วนถูกเปลี่ยนไปตามยุคสมัย ตามสมัยนิยม ขึ้นอยู่กับในช่วงเวลา ณ ขณะนั้น ผู้ฟังกำลังต้องการอะไร ...

# data[].attributes.attachment_link.readable_text
แนวเพลงสไตล์ Rap - Hiphop ในประเทศไทย กำลังได้รับความนิยมในวงกว้าง ไม่ว่าจะเป็นศิลปินบนดิน หรือ ใต้ดิน อย่าง Dajim , Joey Boy , illslick , Fucking Hero รวมทั้งศิลปินคนอื่นๆ อีกมากมาย ที่ต่างถ่ายทอดเรื่องราวต่างๆ จนกระทั่งสร้างกระแสความนิยมไปทั่วประเทศ

ความเป็นมาของดนตรี 'Rap'

โดยการ 'Rap' เป็นส่วนหนึ่งของ Hip-Hop ซึ่งประกอบไปด้วย การร้อง Rap , การ Scratch แผ่นเสียง , การเต้น Breakdance รวมทั้งการเขียนภาพศิลปะ Graffiti นอกจากนี้ประวัติศาสตร์ความเป็นมาของดนตรี Rap ยังมีการเชื่อมโยงกับการเปลี่ยนแปลงทางสังคม ตลอดจนการพัฒนาทางด้านดนตรีอันผสมผสานของผู้คนในแต่ละยุคสมัย ได้เป็นอย่างดี ส่งผลให้การพัฒนาการของดนตรี Rap ได้มีการยกระดับจากดนตรีของชนชั้นแรงงาน กลายเป็นดนตรีที่อยู่ภายใต้กระแสหลักซึ่งได้รับการยอมรับ และจากปัจจัยเหล่านี้ก็นำมาถึงอิทธิพลของเพลง Rap ซึ่งสะท้อนให้เห็นภาพสังคมไทย ณ ปัจจุบัน

สำหรับบทเพลงประเภท 'Hiphop' หรือ รู้จักกันดีในชื่อเพลง Rap นั้น จัดเป็นดนตรีของชนเผ่าแอฟริกัน-อเมริกัน ซึ่งเกิดขึ้นในช่วงปี 1970 ณ เมือง New York โดยจุดกำเนิดของดนตรีสไตล์ 'Rap - Hiphop' นั้นถือกำเนิดมาจากความต้องการในการจัดสังสรรค์ เต้น พบปะเพื่อนฝูง ของกลุ่มวัยรุ่นเชื้อสายแอฟริกัน - อเมริกัน สำหรับชนชั้นแรงงานที่ไม่มีเงินเข้าไปสังสรรค์ในผับ ก็ได้รังสรรค์พร้อมจัดปาร์ตี้สนุกๆในรูปแบบของตัวเองขึ้นมา เพื่อผ่อนคลายความเหนื่อยล้า สำหรับการจัดปาร์ตี้ของวัยรุ่นกลุ่มนี้มีเอกลักษณ์เฉพาะกิจ โดยมี DJ ทำหน้าที่เปิดเพลง และให้นักร้อง หรือ MC เป็นผู้ประกาศผ่านไมโครโฟนเพื่อชักชวนคนเข้าไปร่วมงาน และจากแหล่งสังสรรค์นี้นี่เอง ซึ่งเป็นจุดกำเนิดของดนตรี 'Rap - Hiphop'

ช่วงยุคทองของ 'Rap - Hiphop'

จากช่วงยุคทองของดนตรีสไตล์ 'Rap - Hiphop' นี้เอง จึงทำให้เกิดวง Rapper หญิง TRIO วงแรกของโลก ได้แก่วง... 'Salt-N-Papa' ในปี ค.ศ. 1985 ที่มีชื่อเสียงโด่งดังในเพลง 'Push it' โดยพวกเธอได้รับรางวัล GRAMMY ในฐานะวงดนตรี Rap ยอดเยี่ยม

'Rap - Hiphop' ในสังคมไทย หนึ่งในวัฒนธรรมตีแผ่ความจริง

ศิลปิน Rap ไทยกลุ่มใต้ดิน เป็นกลุ่มที่มีอิทธิพลต่อการพัฒนาดนตรี Rap ในประเทศไทยเป็นอย่างสูง เพราะเป็นการรวมตัวกันของศิลปิน Rap ผู้เต็มเปี่ยมไปด้วยพลัง โดยมีแนวคิดทางดนตรีในแบบพิเศษ คือ ต้องการบรรยายในเรื่องความรู้สึกให้แก่ผู้ฟัง ได้เข้าใจถึงปัญหาต่างๆในสังคมไทย ทั้งทางด้าน การเมือง , ทุจริต , ความเหลื่อมล้ำ รวมทั้งประเด็นทางเพศ ซึ่งไม่อาจบอกเล่าด้วยเสียงเพลงบนดินได้ เพราะมีการใช้เนื้อหาคำพูดรุนแรง , ใช้ถ้อยคำหยาบ ตามสไตล์ของตัวเอง

# data[].attributes.attachment_link.title
'เพลง Rap' แนวเพลงยอดนิยมของวัยรุ่นยุคใหม่

# data[].attributes.attachment_link.description
แนวเพลงสไตล์ Rap - Hiphop ในประเทศไทย กำลังได้รับความนิยมในวงกว้าง ไม่ว่าจะเป็นศิลปินบนดิน หรือ ใต้ดิน อย่าง Dajim , Joey Boy , illslick , Fucking Hero รวมทั้งศิลปินคนอื่นๆ อีกมากมาย ที่ต่างถ่ายทอดเรื่องราวต่างๆ จนกระทั่งสร้างกระแสความนิยมไปทั่วประเทศ โดยการ 'Rap' เป็นส่วนหนึ่งของ Hip-Hop ซึ่งประกอบไปด้วย การร้อง Rap , การ Scratch แผ่นเสียง , การเต้น Breakdance รวมทั้งการเขียนภาพศิลปะ Graffiti นอกจากนี้ประวัติศาสตร์ความเป็นมาของดนตรี Rap ยังมีการเชื่อมโยงกับการเปลี่ยนแปลงทางสังคม ตลอดจนการพัฒนาทางด้านดนตรีอันผสมผสานของผู้คนในแต่ละยุคสมัย ได้เป็นอย่างดี ส่งผลให้การพัฒนาการของดนตรี Rap ได้มีการยกระดับจากดนตรีของชนชั้นแรงงาน กลายเป็นดนตรีที่อยู่ภายใต้กระแสหลักซึ่งได้รับการยอมรับ และจากปัจจัยเหล่านี้ก็นำมาถึงอิทธิพลของเพลง Rap

# data[].attributes.headline
ให้นักเรียนค้นคว้าข้อมูลเกี่ยวกับประเภทดนตรีต่างๆต่อไปนี้ 7 ประเภทตามลิงก์ที่ครูเเนบให้ หรือหาเพิ่มเติมด้วยตนเอง จากนั้นทำตามขั้นตอน 1. เเบ่งกลุ่มกลุ่มละ 3-4 คน เมื่อได้สมาชิกกลุ่มเเล้วให้นักเรียนเลือกประเภทดนตรีที่กลุ่มตนเองชื่นชอบ  เข้าไปศึกษาข้อมูลเเละเตรียมนำเสนอในคาบถัดไป (กลุ่มละ 3 นาที) 2. คอมเมนต์ชื่อสมาชิกทุกคนในกลุ่มใต้ประเภทดนตรีที่เลือก

# data[].attributes.subject
ให้นักเรียนค้นคว้าข้อมูลเกี่ยวกับประเภทดนตรีต่างๆต่อไปนี้ 7 ประเภทตามลิงก์ที่ครูเเนบให้ หรือหาเพิ่มเติมด้วยตนเอง จากนั้นทำตามขั้นตอน 1. เเบ่งกลุ่มกลุ่มละ 3-4 คน เมื่อได้สมาชิกกลุ่มเเล้วให้นักเรียนเลือกประเภทดนตรีที่กลุ่มตนเองชื่นชอบ  เข้าไปศึกษาข้อมูลเเละเตรียมนำเสนอในคาบถัดไป (กลุ่มละ 3 นาที) 2. คอมเมนต์ชื่อสมาชิกทุกคนในกลุ่มใต้ประเภทดนตรีที่เลือก

# data[].attributes.attachment_link.readable_text
ดนตรีเป็นศิลปะอีกแขนงหนึ่งที่ต้องบอกว่าแตกแขนงย่อยออกไปแบบไม่มีที่สิ้นสุด มีดนตรีรูปแบบใหม่ๆ เกิดขึ้นอย่างมากมาย แต่ดนตรีแบบดั้งเดิมก็ยังได้รับความนิยมอยู่ หนึ่งในสายดนตรีที่ต้องบอกว่ามีเสน่ห์และความน่าสนใจในตัวมันเอง นั่นคือ ดนตรีคลาสสิค ที่เสียงร้อง เครื่องดนตรี และเพลงที่ใช้บรรเลงนั้นมีความเป็นเอกลักษณ์ของตัวเองมาก ว่าแต่เรารู้หรือไม่ว่า ดนตรีคลาสสิคคืออะไร

ดนตรีคลาสสิคคืออะไร

ดนตรีคลาสสิคคืออะไร อาจจะเป็นคำถามที่ง่ายแต่ก็ตอบยากเหมือนกัน เอาเป็นว่าหลายคนอาจจะมองว่าเป็นดนตรีของทางตะวันตกก็เลยอาจจะนึกคำตอบที่ไม่ถูกต้องเท่าไร สำหรับเราเอง ดนตรีคลาสสิค หมายความถึง ดนตรีที่เล่นโดยเครื่องดนตรีของตะวันตกเป็นหลัก อาจจะเป็นการเล่นแบบร่วมวงใหญ่อย่าง ออร์เคสตรา หรือจะเป็นเล่นเดี่ยวอย่าง เปียโน ไวโอลิน ทรัมเป็ต ก็ได้เหมือนกัน โดยเสียงดนตรีคลาสสิคจะเป็นเอกลักษณ์เลยจะมีเสียงแหลม ทุ้ม หนัก เบา รัว ช้า ในเพลงเดียวกัน หรือหากเล่นเป็นวงใหญ่ก็จะมีท่อนที่เล่นโซโล่ของเครื่องดนตรีแต่ละชนิด หรือจะเป็นแบบเล่นประสานได้ เสียงที่ได้ยินมักจะทำให้เกิดอารมณ์ไปตามเพลงได้อย่างน่าอัศจรรย์ทีเดียว

ดนตรีคลาสสิคมีเครื่องดนตรีแบบไหนบ้าง

มีดนตรีแล้วก็ต้องมีเครื่องดนตรีแล้ว เครื่องดนตรีคลาสสิคจัดว่าเป็นสิ่งที่แสดงความเป็นดนตรีคลาสสิคได้ค่อนข้างชัดเจน เนื่องจากเครื่องดนตรีทุกชิ้นพอเราเห็นแล้วจะรู้ได้เลยว่านี่คือเครื่องดนตรีของวงดนตรีคลาสสิค เครื่องแบ่งออกเป็นสี่กลุ่มคือ หนึ่งเครื่องสาย เช่น ไวโอลิน วิโอลา ฮาร์พ กีตาร์คลาสสิค สองเครื่องเป่าลมไม้ เช่น ฟลุท คลาริเนต เบสคลาริเนต ปิคโคโล สามเครื่องเป่าทองเหลืองเช่น เฟรนช์ฮอร์น ทรอมโบน ทรัมเป็ต คอร์เนต และสี่เครื่องกระทบ กลอง ทิมปานี ฉาบ ไทรแองเกิล เป็นต้น

ดนตรีคลาสสิคมีการแสดงอย่างไร

ด้านการแสดงของดนตรีคลาสสิคก็ไม่แตกต่างจากดนตรีรูปแบบอื่น กล่าวคือมีทั้งแบบวงและแบบเดี่ยว แต่ว่าในรายละเอียดแตกต่างกัน หากแสดงเป็นวงใหญ่ครบทุกชิ้นเราจะเรียกการแสดงแบบนี้ว่า วงออร์เคสตรา ซึ่งการแสดงแบบนี้ต้องใช้เวลาฝึกซ้อมกันค่อนข้างนานเนื่องจากมีเครื่องดนตรีหลายชนิดมาอยู่รวมกัน แต่เพลงที่บรรเลงจะให้ความสมจริง กระตุ้น เร้าอามรณ์คนฟังได้เป็นอย่างดี การแสดงแบบนี้จะมีทั้งการเล่นประสานทั้งหมด การเล่นประสานบางส่วน หรือท่อนโซโล่เดี่ยวก็มีเหมือนกัน สองการเล่นแบบวงขนาดเล็ก เช่น 2,3,4 หรือ 5 คนซึ่งจะมีเครื่องดนตรีที่ผสมผสานแตกต่างกันไป สามการเล่นแบบเดี่ยวจะเป็นการแสดงดนตรีเดี่ยวของแต่ละเครื่องเล่นอย่างเช่น เปียโน ไวโอลิน เป็นต้น อธิบายพอสังเขปแบบนี้น่าจะทำให้เรารู้จักและสนใจดนตรีคลาสสิคมากขึ้น เราขอแนะนำให้ไปลองหาฟังดูได้

# data[].attributes.attachment_link.title
Classical music ความหมายของดนตรีคลาสสิก

# data[].attributes.attachment_link.description
ดนตรีเป็นศิลปะอีกแขนงหนึ่งที่ต้องบอกว่าแตกแขนงย่อยออกไปแบบไม่มีที่สิ้นสุด มีดนตรีรูปแบบใหม่ๆ เกิดขึ้นอย่างมากมาย แต่ดนตรีแบบดั้งเดิมก็ยังได้รับความนิยมอยู่ หนึ่งในสายดนตรีที่ต้องบอกว่ามีเสน่ห์และความน่าสนใจในตัวมันเอง นั่นคือ ดนตรีคลาสสิค ที่เสียงร้อง เครื่องดนตรี และเพลงที่ใช้บรรเลงนั้นมีความเป็นเอกลักษณ์ของตัวเองมาก ว่าแต่เรารู้หรือไม่ว่า ดนตรีคลาสสิคคืออะไร ดนตรีคลาสสิคคืออะไร อาจจะเป็นคำถามที่ง่ายแต่ก็ตอบยากเหมือนกัน เอาเป็นว่าหลายคนอาจจะมองว่าเป็นดนตรีของทางตะวันตกก็เลยอาจจะนึกคำตอบที่ไม่ถูกต้องเท่าไร สำหรับเราเอง ดนตรีคลาสสิค หมายความถึง ดนตรีที่เล่นโดยเครื่องดนตรีของตะวันตกเป็นหลัก อาจจะเป็นการเล่นแบบร่วมวงใหญ่อย่าง ออร์เคสตรา หรือจะเป็นเล่นเดี่ยวอย่าง เปียโน ไวโอลิน ทรัมเป็ต ก็ได้เหมือนกัน โดยเสียงดนตรีคลาสสิคจะเป็นเอกลักษณ์เลยจะมีเสียงแหลม ทุ้ม หนัก เบา รัว ช้า ในเพลงเดียวกัน หรือหากเล่นเป็นวงใหญ่ก็จะมีท่อนที่เล่นโซโล่ของเครื่องดนตรีแต่ละชนิด หรือจะเป็นแบบเล่นประสานได้ เสียงที่ได้ยินมักจะทำให้เกิดอารมณ์ไปตามเพลงได้อย่างน่าอัศจรรย์ทีเดียว มีดนตรีแล้วก็ต้องมีเครื่องดนตรีแล้ว เครื่องดนตรีคลาสสิคจัดว่าเป็นสิ่งที่แสดงความเป็นดนตรีคลาสสิคได้ค่อนข้างชัดเจน เนื่องจากเครื่องดนตรีทุกชิ้นพอเราเห็นแล้วจะรู้ได้เลยว่านี่คือเครื่องดนตรีของวงดนตรีคลาสสิค เครื่องแบ่งออกเป็นสี่กลุ่มคือ หนึ่งเครื่องสาย เช่น ไวโอลิน วิโอลา ฮาร์พ กีตาร์คลาสสิค สองเครื่องเป่าลมไม้ เช่น ฟลุท คลาริเนต เบสคลาริเนต ปิคโคโล สามเครื่องเป่าทองเหลืองเช่น เฟรนช์ฮอร์น ทรอมโบน ทรัมเป็ต คอร์เนต และสี่เครื่องกระทบ กลอง ทิมปานี ฉาบ ไทรแองเกิล เป็นต้น ด้านการแสดงของดนตรีคลาสสิคก็ไม่แตกต่างจากดนตรีรูปแบบอื่น กล่าวคือมีทั้งแบบวงและแบบเดี่ยว แต่ว่าในรายละเอียดแตกต่างกัน หากแสดงเป็นวงใหญ่ครบทุกชิ้นเราจะเรียกการแสดงแบบนี้ว่า วงออร์เคสตรา ซึ่งการแสดงแบบนี้ต้องใช้เวลาฝึกซ้อมกันค่อนข้างนานเนื่องจากมีเครื่องดนตรีหลายชนิดมาอยู่รวมกัน แต่เพลงที่บรรเลงจะให้ความสมจริง กระตุ้น เร้าอามรณ์คนฟังได้เป็นอย่างดี การแสดงแบบนี้จะมีทั้งการเล่นประสานทั้งหมด การเล่นประสานบางส่วน หรือท่อนโซโล่เดี่ยวก็มีเหมือนกัน สองการเล่นแบบวงขนาดเล็ก เช่น 2,3,4 หรือ 5 คนซึ่งจะมีเครื่องดนตรีที่ผสมผสานแตกต่างกันไป ...

# data[].attributes.attachment_link.title
เพลงป๊อป คือแนวดนตรีอะไร

# data[].attributes.attachment_link.description
แนวดนตรีบนโลกใบนี้มีอยู่ด้วยกันหลากหลายมาก โดยเฉพาะยุคปัจจุบันที่โลกก้าวข้ามวัฒนธรรมต่าง ๆ มีการเปิดเผยถึงเสียงดนตรีที่อู่ในตัวใจคนทั่วไปยิ่งเพิ่มแนวทางในการสร้างสรรค์ดนตรีให้มากขึ้นไปอีกหลายเท่าตัว

# data[].attributes.attachment_link.readable_text
ดนตรีบลูส์ (blues music) เป็นหนึ่งในประเภทดนตรีสไตล์นุ่มลุ่มลึกที่มี ต้นกำเนิดจากอเมริกาใช้เสียงเครื่องดนตรีที่มีเสน่ห์เฉพาะตัว ดนตรีบลูส์ดั้งเดิมจะมีท่วงทำนองเศร้าสร้อย โหยหวน กระชากอารมณ์ผู้ฟัง ใครที่กำลังเหงาเป็นทุนเดิมอยู่แล้ว ฟังแล้วจะยิ่งเหงาเพิ่มสุดจิตสุดใจ เหงาจนเลิกไม่ได้เลยทีเดียว ทำไมฟังดนตรีบลูส์แล้วถึงต้องเหงาเศร้าความเศร้านั้นสื่อถึงอะไร แต่งขึ้นมาโดยใคร และเพื่อใคร เป็นคำถามที่คอดนตรีทั้งหลายคงอยากรู้ และเราก็มีความลับเบื้องลึกที่น่าสนใจมาเล่าให้ฟังในฉบับนี้ ตามไปถอดรหัสพร้อมกันค่ะ

คำว่า"blue" ในภาษาอังกฤษหมายถึงความรันทดเศร้าโศก ดังนั้นชื่อดนตรีบลูส์จึงบอกใบ้ให้เราทราบกลายๆ แล้วว่าต้องเกี่ยวข้องกับความเศร้าโศกแน่ แต่ไม่ใช่เพราะผู้แต่งจงใจยัดเยียดอารมณ์เศร้าให้ผู้ฟัง หากเป็นเพราะดนตรีประเภทนี้ถูกถ่ายทอดจากอารมณ์โศก คับข้อง และน้อยเนื้อต่ำใจ ซึ่งกลั่นออกมาจากความรู้สึกจริงๆ ของชาวผิวดำในประเทศอเมริกาเนื่องจากปัญหาการถูกกดขี่ เหยียดสีผิว และลิดรอนสิทธิความเป็นมนุษย์ ซึ่งเป็นบาดแผลฝังลึกในใจชาวผิวดำจากระบบทาสที่มีมานาน

ช่วงระยะเวลาหลายร้อยปีที่ผ่านมานั้น ทาสผิวดำส่วนใหญ่ถูกนำตัวมาจากฝั่งตะวันตกกลางและ ฝั่งตะวันออกของทวีปแอฟริกาถูกบังคับใช้แรงงาน ในภาคเกษตรกรรมทางตอนใต้ของอเมริกาเป็นหลัก เช่น ในไร่ฝ้าย ไร่กาแฟ ไร่อ้อย ไร่ยาสูบ ตัวอย่างรัฐ ที่มีทาสผิวดำมากที่สุดคือรัฐนิวออร์ลีน รัฐหลุยเซียนา รัฐเวอร์จิเนีย ระบบทาสทำให้ชาวผิวดำถูกกดขี่และลงโทษอย่างโหดร้ายทั้งทางร่างกายและจิตใจและยังถูกจำกัดเสรีภาพในทุกด้าน เช่น ไม่มีสิทธิ์เรียนหนังสือหรือแม้แต่ฝึกอ่านเขียน เมื่อเจ็บป่วยก็ไม่มีสิทธิ์เข้ารับการรักษาโรค ต้องหันพึ่งไสยศาสตร์หรือภูมิปัญญาชาวบ้าน (แอฟริกา) กันเอง ไม่มีสิทธิ์รวมกลุ่มประกอบพิธีศาสนาเป็นต้น ชาวผิวดำไม่ใช่เพียงประชากรชั้นสอง แต่เป็นชั้นต่ำที่สุดของอเมริกา ลองนึกภาพดูสิคะว่าชาวผิวดำเวลานั้นจะกลายเป็นชนชั้นที่เก็บกดขนาดไหน

ระหว่างช่วงปี ค.ศ. 1861-1865 สงครามกลางเมืองหรือ "Civil War" ระหว่างอเมริกาเหนือกับ อเมริกาใต้ได้ปะทุขึ้นด้วยฉนวนที่ถูกจุดวางล่วงหน้าเป็นระยะมาหลายปีแล้ว สาเหตุที่แท้จริงของการปะทะกันยังเป็นที่คลุมเครือ แต่โดยรวมเชื่อว่ามาจากปัญหาที่อเมริกาเหนือสนับสนุนการเลิกระบบทาส ในขณะที่อเมริกาใต้ไม่เห็นด้วย ในที่สุดเมื่ออเมริกาเหนือเป็นฝ่ายได้รับชัยชนะ สงครามยุติลง กฎหมายการเลิกระบบทาสในอเมริกาก็ถูกประกาศ ใช้อย่างเป็นทางการสำเร็จในปี ค.ศ. 1865 ภายใต้ อุดมการณ์ที่เชื่อมั่นในการเป็นประเทศแห่งเสรีภาพ ความเสมอภาค และความเป็นปัจเจกชนอย่างสมบูรณ์ และเพื่อสนองนโยบายแห่งชาติและให้สมกับอิสรภาพที่รอคอยมาหลายร้อยปี งานนี้ชาวผิวดำเลยขอ "จัดเต็ม" แม้บางส่วนจะยังทำงานอยู่เหมือนเดิมแต่ได้รับค่าจ้างตามกฎหมาย แต่บางส่วนเริ่มตั้งตัวเป็นเจ้าของธุรกิจ เจ้าของที่ดิน เริ่มสร้างชุมชนและวัฒนธรรมของตัวเอง แน่นอนว่ารวมถึงวัฒนธรรมดนตรีด้วย ชาวผิวดำมีสถานที่สังสรรค์ยามค่ำคืนเป็นของตัวเอง ไม่ว่าจะสำหรับเล่นการพนัน ฟังเพลง หรือเต้นรำ ดนตรีบลูส์จึงถูกมองว่าถือกำเนิดขึ้นในช่วงนี้โดยชาวผิวดำเพื่อชาวผิวดำ ลักษณะเด่นของ ดนตรีบลูส์ในช่วงแรกคือ สไตล์การร้องที่ได้แรงบันดาลใจจากประสบการณ์ความขมขื่น ความรวดร้าว ความเศร้าโศกจากเมื่อครั้งที่ยังเป็นทาส กลั่นสะท้อนออกมาจากก้นบึ้งหัวใจ

หลายคนอาจสงสัยว่าในเมื่ออิสรภาพก็ได้มาแล้ว คุณภาพชีวิตก็ดีขึ้นแล้ว ทำไมไม่แต่งเพลงปลุกใจที่มันสร้างความฮึกเหิมห้าวหาญบ้างอะไรบ้าง พี่จะมาจมดิ่งกับความเศร้าไปไยไม่รู้จบ นั่นเป็นเพราะจริงๆ แล้วความเศร้ามันไม่จบบริบูรณ์อย่างที่กฎหมายรับประกันไว้ แม้ระบบทาสจะถูกยกเลิก อเมริกาก็ยังสร้างระบบกีดกันแบ่งแยกสีผิวขึ้นมาเป็นตัวตายตัวแทน แม้เมื่อมองเผินๆ ชาวผิวดำจะมีสิทธิทางสังคมและเศรษฐกิจเกือบทุกด้าน แต่ชาวผิวขาวในอเมริกายังคงแบ่งชนชั้นโดยแยกตนเองออกจากชาวผิวดำอย่างชัดเจน สถานที่สาธารณะอย่างเช่นโรงภาพยนตร์ โบสถ์ ร้านอาหาร ห้องสุขาก็ต้องแยกประตูทางเข้าสำหรับคนผิวขาวกับผิวดำ (ซึ่งเขาเปลี่ยนมาใช้คำว่าผิวสีหรือ "coloured" แทน) บริการบางอย่างที่ชาวผิวดำควรมีสิทธิ์ได้ก็กลับถูกปฏิเสธ เช่น การขอกู้ยืมเงินจากธนาคาร การเข้ารับการรักษาทางการแพทย์ การลงคะแนนเลือกตั้ง การจ้างงานบางประเภท แถมยังตกเป็นแพะรับบาปของสังคม ยังถูกเลือกปฏิบัติและเอาเปรียบจากชาว ผิวขาว ไม่ต่างจากครั้งยังเป็นทาส ทั้งที่ถูกกระทำอย่างโจ่งแจ้งและแบบเนียนๆ ไม่ว่าอย่างไรชาวผิวดำก็ยังไม่ได้รับการยอมรับในสังคมอเมริกาอยู่ดี เหล่านี้เองที่สร้างความโศกรันทดและขมขื่นแบบนอนสต็อป หรือ "เจ็บไม่รู้จบ" ให้คอดนตรีบลูส์เอามากลั่นเป็นบทเพลงได้อีกหลายสิบปีทีเดียว

ดนตรีบลูส์ของชาวผิวดำถูกมองว่ามีลักษณะใกล้เคียงกับดนตรีคันทรี่ของชาวผิวขาว แต่จุดเด่นของดนตรีบลูส์คือการเน้นความเป็นปัจเจกชน พยายามฉีกตัวออกจากภาพลักษณ์เดิมที่เคยถูกเหมารวม (และตราหน้า) จากคนผิวขาวว่าเป็นพวกแรงงาน ทาส เนื้อเพลงจะคล้ายกับบันทึกชีวิตประจำวันสื่อถึงความคิด กิจกรรมทั่วไป แต่หากเพลงพูดถึงความรักก็จะหมายถึงเรื่องเซ็กซ์เท่านั้น ไม่ใช่ความโรแมนติกอย่างเพลงของชาวผิวขาว และหากเพลงพูดถึงความตายก็จะหมายถึงความโดดเดี่ยวสิ้นหวัง ไม่ใช่การส่งผ่านไปสู่ชีวิตนิรันดร ในขณะที่ดนตรีคันทรี่มักเล่าถึงการเดินทางอันยิ่งใหญ่ของชีวิตจากดินสู่ดาว แต่เรื่องราวของดนตรีบลูส์ก็ยังเป็นการเดินทางจากดินที่กลับสู่ดิน บ่อยครั้งที่เนื้อหาวนเวียนอยู่กับปัญหารุนแรงและความโหดเหี้ยมและมักหวนกลับไปจบที่คุกผับบาร์ ความรันทด และความตาย แล้วแบบนี้จะไม่ให้ชวนกันเศร้าทั้งคนร้องคนฟังได้ยังไง เดิมทีดนตรีบลูส์ถูกเขียนขึ้นโดยชาวผิวดำเพื่อชาวผิวดำด้วยกันเอง และบรรเลงกันเองในผับบาร์ ต่อมาเริ่มขยายวงออกไปสู่กลุ่มชาวผิวขาว แต่ก่อนจะโกอินเตอร์ได้ต้องผ่านการสังคายนาขนานใหญ่จากกองเซนเซอร์ เนื้อหาที่ล่อแหลมชวนหวาดเสียวทั้งหลายต้องถูกซ่อนเก็บไว้อย่างแยบยล มีการเปลี่ยนมาใช้คำเปรียบเปรยรำพันไม่ให้ขัดกับจารีตศีลธรรมของสังคมผิวขาว แม้จะเป็นภารกิจเพื่อพิชิตใจผู้ฟังที่หนักเอาการ แต่ในที่สุดซิงเกิลแรกของชาวบลูส์ก็ถูกปล่อยออกมาสำเร็จในปี ค.ศ. 1912 พร้อมรับการจดลิขสิทธิ์อย่างเป็นทางการด้วย นั่นคือเพลง "Dallas Blues" ซึ่งประพันธ์โดยฮาร์ท วานด์ (Hart Wand) เป็นที่น่าเสียดายอยู่บ้างตรงที่การจะขยายฐานแฟน เพลงสไตล์บลูส์ไปยังสังคมผิวขาวได้ต้องอาศัยกลุ่มธุรกิจชาวผิวขาวทั้งหมดในช่วงแรก ไม่ว่าจะเป็นนักประพันธ์ ศิลปิน หรือสตูดิโอเพลง แต่นักดนตรีผิวดำก็ไม่ย่อท้อ แม้ต้องใช้ระยะเวลาหลายทศวรรษเป็นเครื่องพิสูจน์ความสำเร็จของตัวเองก็ตาม

ปัจจุบันคอดนตรีทั้งหลายคงได้เห็นวิวัฒนาการของดนตรีบลูส์อย่างต่อเนื่อง ตั้งแต่รูปแบบดั้งเดิมที่ผสมผสานการร้องตะโกนและขานรับโดยผู้ฟัง (ซึ่งได้รับอิทธิพลมาจากบทเพลงสวดของศาสนาคริสต์และบทเพลงพื้นบ้านของแอฟริกา) จนมาถึงการใช้เครื่องเป่าลมไม้อย่างแซ็กโซโฟน ทรัมเป็ต เพิ่มกลอง กีตาร์ร็อก และผสมกลิ่นอายคันทรี่เข้าไป ตามแต่ว่าศิลปินหน้าใหม่ๆ จะหยิบจับแรงบันดาลใจไหนเติมเข้าไปบ้าง หนึ่งในตำนานเจ้าพ่อดนตรีบลูส์ที่ใครๆ ก็รู้จักคือปีเตอร์ แชทแมน (Peter Chatman) หรืออีกชื่อหนึ่งคือเมมฟิส สลิม (Memphis Slim) นัก ดนตรีผิวดำที่ทั้งประพันธ์ ร้อง และเล่นเปียโนเอง และเพลง "Every Day I have the Blues" ที่เขาประพันธ์ขึ้นในปี ค.ศ. 1947 ก็ถือเป็นมาตรฐาน ดนตรีบลูส์ที่ทั้งเข้มและข้น ค้นและเค้นออกมาได้ถูกจังหวะทุกอารมณ์ จนมีผู้นำไปบันทึกเสียงใหม่หลายเวอร์ชันทีเดียว แม้ดนตรีบลูส์ในยุคหลังๆ มาความรันทดเศร้าโศกจะลดลงจนแทบจะถูกกลืนหาย แต่แฟนดนตรีบลูส์ตัวจริงจะรู้ดีว่าเบื้องหลังเสียงดนตรีที่สนุกสนานเหล่านั้นครั้งหนึ่งคือความทุกข์ทรมานและเสียงร่ำไห้ของทาสผิวดำในอเมริกา

ปัจจุบันกฎหมายต่างๆ ที่กีดกันและเหยียดสีผิวในอเมริกาได้รับการแก้ไขแล้ว และทางรัฐบาลก็ได้ออกมาขอโทษชาวผิวดำเกี่ยวกับตราบาปในอดีตแล้ว แล้วยังร่างนโยบายอีกหลายข้อที่ช่วยส่งเสริมมาตรฐานความเป็นอยู่ของชาวผิวดำในอเมริกาเช่น กำหนดจำนวนโควตา นักศึกษา ทุนการศึกษาและตำแหน่งงานให้กับชาวผิวดำในแทบทุกวงการ และชาวผิวดำบางส่วนก็พิสูจน์ความสามารถของตัวเองให้โลกเห็นได้สำเร็จแล้ว เช่น บารัค โอบาม่า (Barack Obama) ประธานาธิบดีผิวสีคนแรกของ อเมริกาหรือโอปราห์ วินฟรีย์ (Oprah Winfrey) ตำแหน่งเจ้าแม่ทอล์กโชว์ผิวสีและเศรษฐีนีพันล้าน

แต่บางส่วนก็ยังสร้างปัญหาสังคมและใช้ชีวิตวนเวียนอยู่กับความโหดร้าย อาชญากรรม และความเสื่อมศีลธรรมเช่นเดิม ตราบาปของอเมริกาและความเศร้าโศกของทาสผิวดำผ่านมาเกือบสองศตวรรษแล้ว ดนตรีบลูส์มีวิวัฒนาการเปลี่ยนไปเหมือนกับชีวิตของชาวผิวดำในอเมริกาที่เปลี่ยนตามเวลา ณ ตอนนี้อเมริกาได้พิสูจน์ให้โลกเห็นระดับหนึ่งแล้วว่าการเปิดใจยอมรับใครสักคนมาจากผลของการกระทำไม่ใช่ดูกันที่สีผิวอีกต่อไป แต่เมื่อได้รับโอกาสแล้วชาวผิวดำจะล้างมลทินให้ตัวเองได้อย่างสมบูรณ์ด้วยหรือไม่ ประวัติศาสตร์หน้าใหม่ของทั้งคู่จะเป็นไปในทิศทางใด ไม่มีใครสรุปตอนนี้ได้ ก็ต้องรอดูกันต่อไปค่ะ

คอลัมน์ ถอดรหัสวัฒนธรรมฝรั่ง
ผู้เขียน อารดา กันทะหงษ์ (I Get English Magazine)

# data[].attributes.attachment_link.keywords[]
เครื่องดนตรี

# data[].attributes.attachment_link.keywords[]
ความรู้รอบตัว

# data[].attributes.attachment_link.title
ดนตรีบลูส์... ดนตรีแห่งอิสรภาพ

# data[].attributes.attachment_link.description
ดนตรีบลูส์ (blues music) เป็นหนึ่งในประเภทดนตรีสไตล์นุ่มลุ่มลึกที่มี ต้นกำเนิดจากอเมริกาใช้เสียงเครื่องดนตรีที่มีเสน่ห์เฉพาะตัว ดนตรีบลูส์ดั้งเดิมจะมีท่วงทำนองเศร้าสร้อย โหยหวน กระชากอารมณ์ผู้ฟัง ...

# data[].attributes.attachment_link.readable_text
Rock จัดเป็นอีกหนึ่งแนวเพลงซึ่งได้รับความนิยมจากผู้ฟังจำนวนมาก ต้นกำเนิดของดนตรี Rock & Roll ถือกำเนิดขึ้นในประเทศสหรัฐอเมริกา ช่วงคริสต์ทศวรรษ ค.ศ. 1950 ต่อมาจึงได้มีการพัฒนาแตกแนวเพลง Rock ออกเป็นอีกหลายแขนงในช่วงคริสต์ทศวรรษ 1960 หลังจากนั้นเป็นต้นมา ได้รับความนิยมมากโดยเฉพาะในสหราชอาณาจักรและสหรัฐอเมริกา แนวดนตรี Rock ได้รับอิทธิพลมาจากแนวเพลง Blues rhythm , Country ซึ่งแนวดนตรี Rock ก็ได้นำมาสู่แนวเพลงอื่นๆอีก คือ Electric blues และ Folk ซึ่งมีอิทธิพลร่วมมาจากดนตรี Jazz , ดนตรีคลาสสิก รวมทั้งแนวดนตรีอื่นๆ

ความโดดเด่นทางด้านดนตรีของดนตรี Rock มีจุดเด่นอยู่ที่กีตาร์ไฟฟ้า ซึ่งมักจะเป็นส่วนหนึ่งอันเป็นส่วนสำคัญของวงดนตรีร็อก อีกทั้งยังมีกีตาร์เบสไฟฟ้าและกลอง ตามปกติแล้วเพลงที่เป็นดนตรีร็อกมักจะมีอัตราจังหวะ 4/4 ใช้รูปแบบท่อนVerse - Chorus แต่ต่อมาเพลงประเภทนี้ก็มีความหลากหลายมากขึ้น โดยเนื้อเพลงส่วนใหญ่มักในเรื่องของความรักใคร่ เช่นเดียวกับเพลงPop แต่ก็มีบางส่วนที่กล่าวถึงเนื้อหาอื่น ซึ่งมักเน้นในเรื่องของสังคมหรือการเมือง นอกจากนี้นักดนตรีเพศชายผิวขาว จัดเป็นอีกหนึ่งปัจจัยสำคัญ ซึ่งทำให้เกิดเนื้อหาต่างๆอันหลากหลายมากมายในเพลง Rock

ในช่วงปลายคริสต์ทศวรรษ 1960 จวบจนไปถึงต้นคริสต์ทศวรรษ 1970 เพลง Rock ได้รับการพัฒนาจนแตกแขนงแยกย่อยออกเป็นหลายแนวเพลง ยกตัวอย่างเช่น เมื่อรวมกับเพลง Folk แล้วจึงเป็น Folk - Rock , รวมกับ Blues เป็น Blues - Rock รวมกับ Jazz เป็น Jazz - Rock เป็นต้น

ต่อมาในช่วงคริสต์ทศวรรษ 1970 เพลง Rock เข้ามามีความเกี่ยวพันธ์กับเพลงSoul , Funk ,Latin อีกทั้งในยุคนี้ Rock ก็ยังได้เกิดแนวเพลงย่อยอีกหลายแนวเช่น soft - rock , Heavy Metal , Hard Rock , Progressive rock และPunk Rock ส่วนแนวเพลงย่อย Rock ที่เกิดขึ้นในคริสต์ทศวรรษ 1980 เช่น New wave , Hardcore punk และ Alternative rock ในยุคคริสต์ทศวรรษ 1990 แนวเพลงย่อยที่เกิดขึ้นในยุคนี้ เช่น Grunge , Britpop , Indy Rock ,Nu Metal เป็นต้น

วง Rock ส่วนใหญ่ มีสมาชิกที่เล่นกีตาร์ไฟฟ้า , นักร้องนำ , กีตาร์เบส , กลอง รวมกันก่อตั้งเป็นวงดนตรี 4 ชิ้น แต่สำหรับบางวงที่มีสมาชิกน้อยกว่าหรือมากกว่านี้ นักเล่นดนตรีบางคนก็พ่วงหน้าที่ร้องด้วยก็มี บางครั้งก็อาจเป็นวง 3 คนหรือวง Duo ที่มีนักดนตรีที่เล่นเครื่องดนตรีซึ่งต่างไปเข้ามาเสริมเพิ่มเติมอย่างกีตาร์ริธึมหรือคีย์บอร์ด เป็นต้น บางวงอาจสร้างเอกลักษณ์ ด้วยการใช้เครื่องดนตรีสายอย่างไวโอลิน , เชลโล หรือใช้เครื่องเป่าในดนตรีคลาสสิกอย่าง แซกโซโฟน , ทรัมเปต เข้ามาเสริม แต่ก็มีวง Rock ไม่มากนักที่ใช้เครื่องดนตรีเหล่านี้

# data[].attributes.attachment_link.title
ประวัติแนวเพลง Rock

# data[].attributes.attachment_link.description
Rock จัดเป็นอีกหนึ่งแนวเพลงซึ่งได้รับความนิยมจากผู้ฟังจำนวนมาก ต้นกำเนิดของดนตรี Rock & Roll ถือกำเนิดขึ้นในประเทศสหรัฐอเมริกา ช่วงคริสต์ทศวรรษ ค.ศ.